Salim Ahmedy

Salim Ahmedy Issa (amezaliwa Muheza, Tanga, 6 Juni 1983) ni mwigizaji, mwongozaji, mwandishi na mtayarishaji wa filamu kutoka nchini Tanzania. Anafahamika zaidi kwa jina lake la kisanii kama Gabo Zigamba. Salim amekuwa akisifika kwa umahiri wake katika kuzishika nyusika tofauti. Anafahamika zaidi kwa kucheza filamu ya Big Surprise, Danija, Siyabonga, na nyingine nyingi. Pia ameonekana katika mifululizo ya runinga maarufu kama vile Jua Kali, Kapuni na Baba Olivia.
Maisha ya awali
Salim alianza elimu ya msingi mnamo 1992 hadi 1998 katika shule ya Iringa Wilolesi. Baadaye sekondari katika shule ya Al-Haramain. Akamaliza 2002. Kuanzia 2003-2006 alijiunga na Chuo Darul Ulumi, Elimu ya Thanawiy. 2006 Chuo Cha Tasuba, Kozi ya Mwaka Mmoja upande wa sanaa. 2007 alijiunga na kampuni ya Super Loaf. Ambapo alifanyakazi mwaka mmoja pekee. Hapo alijikita zaidi kama mhasibu na baadaye akawa mchanganya viambata vya bidhaa.
Kazi
Mwigizaji, umarufu
Akiwa katika mahojiano ya kipindi cha Salama Na kinachotupwa mkondoni huko YouTube chini ya Salama Jabir , Salim alitoa siri ya chimbuko la jina la Gabo, "Asili ya jina ni Gabo ni Gabon. Lina maana ya 'sauti isiyosikika"  na Zigamba, ni ng'ombe wa kimila aliyekuwa akiabudiwa na Wasukuma zama za kale. Kimsingi, Salim alianza uigizaji rasmi mnamo mwaka wa 2006. Akiwa katika kipindi cha awali kabisa kupoteana na ujalunga, yaani, umri wa miaka 23. Wakati huo alikuwa  akisoma Chuo cha Sanaa Bagamoyo (TASUBA).  Kabla ya kufika kilele cha kufahamika, alijitupa katika makundi kadhaa ya uigizaji yaliyokuwa jijini Dar es Salaam huku ari ya kutaka kuwa mwigizaji nyota ikifika pomoni. Katika kutimiza ile ndoto ya miaka mingi, hatimaye akawemo katika filamu ya "Olopong" iliyotayarishwa na Al Riyamy Production iliyoongozwa na Khalfan Abdalah, ikafuatiwa na 007 Days.

Atafutaye hachoki, hata akichoka, basi keshapata. Dumu la kutojulikana lilipasuka rasmi mnamo mwaka 2012 baada ya kucheza katika filamu ya "Bado Natafuta."  Yaliyomo ndani yake yakaonekana vema. Filamu hiyo alicheza na Patcho Mwamba, Zuberi Mohamed na Shamsa Ford.

Baada ya kufanya kazi, hatmaye akaanzisha kampuni yake ya utayarishaji wa filamu.  Akaipa jina la Gabz Media Production (T) Limited.
Filmografia
Filamu
Baadhi ya filamu za Gabo;

+ Filamu za Salim Ahmedy Na. Jina la filamu Mwaka Uhusika  Maelezo 1  Bado Natafuta 2012 Mr. James  Mwongozaji Sulesh Marwa, Mtayarishaji Jerumasalem Films 2  Jicho Langu 2014 James Mwongozaji: Leah Mwendamseke
Mtayarishaji: J-Film For Life Production 3  Kona 2015 Mjomba wa Zazuba  Mwongozaji: Salim Ahmedy
Utayarishaji: Landline Production 4  Big Surprise 
 2014 Gabo  Mwongozaji: Leah Mwendamseke
Mtayarishaji: J-Film for Life Production  5  Danija 
 2014 Johnson  Mwongozaji: Jacob Steven (JB)
Mtayarishaji: Jerusalem Film Company  6 Safari ya Gwalu 2015 Gwalu  Mwongozaji: Daniel Manege
Mtayarishaji: Manege Entertainment 7  Kasanga Nae Mwana 2016 Zigamba  Utayarishaji: King Media 8 Heaven Sent
 2017 Gabo  Mwongozaji: Neema Ndepanya
Mtayarishaji: Endless Fame Production  9  Siyabonga  2017 Siyabonga  Mwongozaji: Salum Majagi
Mtayarishaji: Sarafu Media 10 Dr. Okosovo  2018 Dr. Okosovo Kalababash  Mwongozaji : Salim Ahmedy
Mtayarishaji: Above The Rim Production 11  Sumu  2018 Salim  Mwongozaji: Patrick Komba
Mwongozaji Msaidizi: Salim Ahmedy 
Mtayarishaji: Third Eye Africa 12  Segere  
 2019 Chief Segere  Mwongozaji: Takura Maurai.
Mtayarishaji: Sarafu Media 13  Kesho 
 2020 Matete Mkandara  Mwongozaji: Salum Majagi
Mtayarishaji : Yusuph Mlela 14  Kigoma  2020 Gabo  Mtayarishaji: Mpakasi Films Company 15  Tug of War  2021 Koplo Matata  Mwongozaji: Amil Shivji
Mtayarishaji: Kijiweni Film Production

 Mifululizo ya Runinga 
+ Mifululizo ya TV Na  Jina la filamu  Mwaka  Jina la uhusika  Maelezo 1  Kapuni  2019  Mr. Brown  DSTV 2  Baba Olivia  2020  Baba Olivia Pendwa App 3  Jua Kali  -2023  Diba DSTV 4  Bondeni  2015  ? TBC1 pia ni mtayarishaji 5  Family Love  2017 ? Clouds TV. Pia ni mtayarishaji 6  Maskani  2021  ? Gabz Media

 Tuzo na Teuzi 
MwakaTamashaTuzoMshindi Matokeo2016Tuzo za ZIFFMwigizaji Bora Salim AhmedyZiff Awards 20162017Tuzo za EATVMwigizaji Bora? Tuzo za ZIFFMwigizaji Bora?ZIFF Awards 20182018Tuzo za EATVMwigizaji Bora 2018Tuzo za SIZIFFMwigizaji BoraSIZIFF 20182021Tanzania Film FestivalMswada Bora wa Filamu

Marejeo

Viungo vya Nje
 katika Instagram

Jamii:waigizaji filamu wa Tanzania